Paasfees en Paastyd - Dominee.org.za - Die Woord vir Almal!
Woensdag, 01 April 2015 22:29
Lettergrootte Verklein lettergrootte Verklein lettergrootte
Beoordeel die item
Paasfees is die hoogtepunt van die kerkjaar wanneer ons die opstanding van Jesus Christus uit die dood herdenk. Dit is byna asof gelowiges die oorwinning op Paasfees nie genoeg kan vier nie, en daarom strek die viering van die opstanding oor vyftig dae!
Paasfees word jaarliks op die eerste Sondag na die eerste volmaan wat volg op die herfs dag-en-nag ewening (21 Maart). Paasfees kan dus enige tyd gevier word vanaf 22 Maart tot en met 25 April. Die viering van Paasfees begin tradisioneel reeds teen sononder van Stil Saterdag.
Kleur speel 'n baie belangrike rol in Paastyd. Dit staan in skrille kontras met die somberheid van die kleure van Lydenstyd. Op Paassondag en deur die hele Paastyd is die dominante kleure wit en goud. Kleure van oorwinning en vreugde. Ander vrolike kleure wat die glorie van Christus se heerskappy oor die dood beklemtoon, kan ook gebruik word.
'n Goudkleurige (sonkleurig) doek/kleed. Die sentrale simbool van Paasfees en die tyd daarna is lig wat deurbreek. Die opkomende son herinner ons elke dag aan Christus se oorwinning oor die dood.
Die Paaskers is die bekendste simbool en word tydens Pase sentraal in die liturgiese ruimte geplaas. Dit simboliseer die lig wat met Pase verskyn en word ook soms met 'n prosessie die kerk ingedra (hoogkerlike gebruik).
Dit is belangrik om ons huise en kerke in hierdie tyd met baie blomme te versier.
In die tyd van die opstanding is musiek en sang baie belangrik. Die vreugde oor die opstanding is so groot dat dit ons laat oorgaan in lofprysing.
Die vroeë kerk het Paasfees met 'n Paaswaak gevier wat die hele nag geduur het. Vandag word hierdie tradisie, in sommige gemeentes, voortgesit met 'n middernagdiens. 'n Meer moderne neiging is om Paasfees te vier met sonsopkoms die volgende dag. 'n Gewilde manier is ook om Paasfees met 'n gemeente-ontbyt vroeg die Sondagoggend te vier. Vir baie wat tydens Lydenstyd gevas het, is dit die geleentheid waar hulle dit breek.
Met die eerste teken van die Opstandinsdag, tradisioneel die eerste hanekraai, breek die vreugde van die oorwinning deur met die aansteek van die Paasligte of -kerse. Dit is ook 'n uitstekende dag vir die bediening van die doop en bevestiging van nuwe lidmate.
Verander jou status op Facebook, WhatsApp, ens. Gebruik 'n goudgeel agtergrond (met 'n son daarop) en plaas 'n gedagte of teksvers wat die opstanding vir jou vasvat.
Ons herinner mekaar op hierdie dag met die volgende woorde aan die grootste van alle dramas: die Heer het opgestaan, die Heer het waarlik opgestaan.
Kerke/gemeentes kan blomme/ruikers by die oues en siekes in die gemeente aflewer. Die hele gemeente behoort by die donasie van en aflewering van die blomme betrokke te wees.
Vul asseblief hierdie kort artikel aan met idees en projekte wat julle doen om Opstandingsondag en Paasfees mee te vier. Onthou dat jul projekte ook op ons Kalender adverteer kan word! As jul gebede nodig het vir die projekte kan dit hier versoek